

 REPUBLIKA HRVATSKA

 ZADARSKA ŽUPANIJA

![[Zemunik Donji]]() OPĆINA ZEMUNIK DONJI

 Jedinstveni upravni odjel

Ulica I broj 16, 23 222 Zemunik Donji

tel: 023 351-355, e-mail: opcinaze@inet.hr

KLASA:404-02/23-01/01

UR.BROJ:2198-4-01-24-12

Zemunik Donji, 24.06.2024.g.



Na temelju Odluke o financiranju Ministarstva rada, mirovinskog sustava obitelji i socijalne politike KLASA: 984-01/23-01/29, URBROJ: 524-07-02-01-01/1-24-26 od 7. ožujka 2024. g. i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Program Učinkoviti ljudski potencijali u financijskom razdoblju 2021-2027., Zaželi — prevencija institucionalizacije, od 13. ožujka 2024. g. korisniku bespovratnih sredstava Općini Zemunik Donji odobren je projekt: „Zaželi pomoć u kući“ (SF.3.4.11.01.0293) u maksimalnom iznosu prihvatljivih troškova 306.000,00 EUR, te jedinstveni upravni odjel Općine Zemunik Donji trajno objavljuje:

**JAVNI POZIV**

**za iskaz interesa radi informiranja zainteresiranih sudionika za uključivanje u projektne aktivnosti – korištenje usluga potpore i podrške u svakodnevnom životu starijim osobama i osobama s invaliditetom u sklopu projekta "Zaželi - pomoć u kući" SF.3.4.11.01.0293.**

Ministarstvo rada, mirovinskog sustava, obitelji i socijalne politike 21.08.2023. objavilo je otvoreni trajni poziv na dostavu projektnih prijedloga „Zaželi – prevencija institucionalizacije“. Opći cilj poziva je povećanje socijalne uključenosti i prevencija institucionalizacije ranjivih skupina osiguravanjem dugotrajne skrbi. Specifični cilj poziva je pružanje usluge potpore i podrške u svakodnevnom životu starijim osobama i osobama s invaliditetom.

Provedbom projekta „Zaželi – pomoć u kući“ utjecat će se na socijalnu isključenost i prevenciju institucionalizacije ranjivih skupina kroz pružanje pomoći u kući i pri obavljanju svakodnevnih aktivnosti osobama starijim od 65 i odraslim osobama s invaliditetom na području Općine Zemunik Donji. Na projektu će biti zaposleno ukupno 6 pružatelja/ica usluga, dok će skrb biti omogućena za 36 korisnika. Usluga obuhvaća organiziranje prehrane, obavljanje kućanskih poslova, održavanje osobne higijene i zadovoljavanje drugih svakodnevnih potreba, uz isporuku paketa kućanskih i osnovnih higijenskih potrebština. Projekt je započeo 13. ožujka 2024. i traje do 13. ožujka 2027. godine.

**Nositelj projekta: Općina Zemunik Donji**

**Ciljne skupine: Osobe starije od 65 godina i Odrasle osobe s invaliditetom (starije od 18 godina)**

**UVJETI KOJE KORISNICI MORAJU ZADOVOLJITI:**

**OSOBE STARIJE OD 65 GODINA (65 i više godina)**

koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva i čiji mjesečni prihodi:

* za **samačka kućanstva** ne prelaze iznos 120% prosječne starosne mirovine za 40 i više godina mirovinskog staža\* u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* za **dvočlana kućanstva** ukupno ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* za **višečlana kućanstva** ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekt
* **koji istovremeno ne koriste sljedeće usluge:** usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

\* Prosječna starosna mirovina za 40 i više godina mirovinskog staža prema HZMO-u iznosi 853,45 eura (podaci za svibanj 2024.)

**ODRASLE OSOBE S INVALIDITETOM**

* koje žive u **samačkom ili dvočlanom kućanstvu ili višečlanom kućanstvu** u kojem su svi članovi kućanstva pripadnici ciljnih skupina ovog Poziva i
* koje imaju utvrđen **treći ili četvrti stupanj težine invaliditeta** – oštećenja funkcionalnih sposobnosti prema propisima o vještačenju i metodologijama vještačenja i
* **koje istovremeno ne koriste sljedeće usluge** – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj i
* čiji roditelj ili drugi član obitelji **nema priznato pravo na status roditelja njegovatelja ili status njegovatelja** za potrebu skrbi o njoj.

**DOKAZNA DOKUMENTACIJA KORISNIKA:**

**OSOBE STARIJE OD 65 GODINA (65 i više godina)**

 • Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,

• Potvrda o visini dohodaka i primitaka iz Porezne uprave za zadnji dostupni mjesec koji je dostupan u evidenciji Porezne uprave (u slučaju dvočlanog kućanstva i višečlanog kućanstva potvrdu je potrebno dostaviti i za svakog člana kućanstva,

• Izjava pripadnika ciljne skupine o broju članova kućanstva – ispunjena i potpisana

\*privolu za obradu osobnih podataka za svakog člana kućanstva (u slučaju dvočlanog i višečlanog kućanstva).

**ODRASLE OSOBE S INVALIDITETOM**

• Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,

• Izjava pripadnika ciljne skupine o broju članova kućanstva – ispunjena i potpisana

• Potvrda o upisu u Registar osoba s invaliditetom iz kojeg je vidljivo da osoba ima oštećenje 3. ili 4. stupnja težine invaliditeta ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden 3. ili 4. stupanj težine invaliditeta.

• Potvrda o visini dohodaka i primitaka iz Porezne uprave za zadnji mjesec koji je dostupan u evidenciji Porezne uprave (samo u slučaju da osoba s invaliditetom živi u dvočlanom kućanstvu s osobom koja je starija od 65 godina i projektni je sudionik ili višečlanom kućanstvu s osobom/osobama koje su starije od 65 godina);

Uz prilog javnog poziva potrebno je ispuniti i potpisati **obrazac za iskaz interesa** za sudjelovanje u projektu. Svaki zainteresirani pripadnik ciljne skupine upoznat je da se njegovi osobni podaci prikupljaju i obrađuju u svrhu provedbe projekta i izvještavanja prema nadležnim o tijelima u sustavu upravljanja i kontrole korištenja Europskog socijalnog fonda plus u vezi s ciljem »ulaganje za radna mjesta i rast«, u okviru programa učinkoviti ljudski potencijali 2021. – 2027.

Molimo sve zainteresirane pripadnike ciljne skupine za uključivanje u projekt da se prijave putem maila: opcinaze@inet.hr ili osobno na adresu Ulica I br. 16, 23 222 Zemunik Donji ili poštom na istu adresu s naznakom „Prijava na trajni poziv - Zaželi pomoć u kući“.

Korisnici će biti uključeni u projekt prema redoslijedu zaprimanja prijava, pod uvjetom da ispunjavaju sve uvjete, dok se ne popuni predviđeni broj mjesta. Preostali prijavljeni bit će stavljeni na rezervnu listu.

Prednost za uključivanje ciljne skupine u projekt će se dati onima s manjim prihodima i koji žive u samačkom kućanstvu.

Ovaj javni poziv je otvoren od 24. lipnja 2024. godine sve do završetka projekta.

U slučaju potrebe za dodatnim pojašnjenjem, možete nas kontaktirati na telefonski broj 023 351 355 ili mob: 098 332 910 svakog radnog dana u periodu od 07:00 – 15:00 sat, ili na e mail adresu: opcinaze@inet.hr ili osobnim dolaskom u Općinu Zemunik Donji na adresu Ulica I br 16, 23222 Zemunik Donji. Obrazac prijave i izjave se mogu preuzeti u Općini Zemunik Donji ili na internet stranici Općine Zemunik Donji: <https://www.zemunik.hr>

PROČELNICA JUO

Snježana Ćurković